CELEX: 62020TN0742
Language: sk
Date: 2020-12-18 00:00:00
Title: Vec T-742/20: Žaloba podaná 18. decembra 2020 – UPL Europe and Indofil Industries (Netherlands)/Komisia

15.2.2021   
            
            
               SK
            
            
               Úradný vestník Európskej únie
            
            
               C 53/52
            
         
      Žaloba podaná 18. decembra 2020 – UPL Europe and Indofil Industries (Netherlands)/Komisia
      (Vec T-742/20)
      (2021/C 53/68)
      Jazyk konania: angličtina
      
         Účastníci konania
      
      
         Žalobkyne: UPL Europe Ltd (Warrington Cheshire, Spojené kráľovstvo) a Indofil Industries (Netherlands) BV (Amsterdam, Holandsko) (v zastúpení: C. Mereu a P. Sellar, advokáti)
      
         Žalovaná: Európska komisia
      
         Návrhy
      
      Žalobkyne navrhujú, aby Všeobecný súd:
      
                  —
               
               
                  vyhlásil žalobu za prípustnú a dôvodnú,
               
            
                  —
               
               
                  zrušil vykonávacie nariadenie Komisie (EÚ) 2020/2087 zo 14. decembra 2020 o neobnovení schválenia účinnej látky mankozeb v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zmene prílohy k vykonávaciemu nariadeniu Komisie (EÚ) č. 540/2011 (1) (ďalej len „napadnutý akt“), a
               
            
                  —
               
               
                  uložil žalovanej povinnosť nahradiť trovy tohto konania.
               
            
         Dôvody a hlavné tvrdenia
      
      Na podporu svojej žaloby žalobkyne uvádzajú päť žalobných dôvodov.
      
                  1.
               
               
                  Prvý žalobný dôvod je založený na tom, že bola porušená podstatná procesná náležitosť, keďže nebol dodržaný postup stanovený v článkoch 11 až 14 nariadenia 844/2012 (2).
               
            
                  2.
               
               
                  Druhý žalobný dôvod je založený na tom, že postup hodnotenia bol postihnutý porušením práva žalobkýň na obhajobu.
               
            
                  3.
               
               
                  Tretí žalobný dôvod je založený na tom, že postup hodnotenia bol postihnutý porušením zásady riadnej správy a tým, že žalovaná počas tohto postupu nekonala nestranne.
               
            
                  4.
               
               
                  Štvrtý žalobný dôvod je založený na tom, že postup hodnotenia bol postihnutý zjavne nesprávnym posúdením, keďže žalovaná zohľadnila irelevantné skutočnosti týkajúce sa navrhovanej klasifikácie Reprotoxic 1B a vnútorných vlastností metabolitu ETU tejto látky.
               
            
                  5.
               
               
                  Piaty žalobný dôvod je založený na tom, že postup hodnotenia bol postihnutý porušením zásady legitímnej dôvery.
               
            
         (1)  Ú. v. EÚ L 423, 2020, s. 50.
      
         (2)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 2012, s. 26).